U subotu je njemački dnevni list Bild donio informaciju kako je ugledni ruski Zenit iz Sankt Peterburga ponudio Bayernu 30 milijuna eura za hrvatskog nogometnog reprezentativca Marija Mandžukića...

Osim toga, Bild je napisao kako je sportski direktor Zenita Dietmar Bayersdorfer već stupio u kontakt s menadžerom hrvatskog napadača Ivanom Cvjetkovićem, te se čekala reakcija minhenskog kluba na takve navode.

Tako Calciomercato u nedjelju navodi, prenoseći ono što su pisali ruski mediji tijekom vikenda, da je Bayern brzopotezno odbio Zenitovu ponudu.

Mandžukić je ove sezone u Bundesligi postigao dva pogotka tijekom tri nastupa, a ostao je kratak za pogodak ove subote kada se ispromašivao u 2-0 domaćoj pobjedi protiv Nürnberga.